text: Lærere på erhvervsuddannelserne bliver fyret i stor stil
  02 december 2015 kl. 12.35
  Erhvervsuddannelsesreformen rammer IBC i Kolding hårdt. Her bliver knap en femtedel af lærerne på erhvervsuddannelserne fyret.
  Den såkaldte  erhvervsuddannelsesreform  trådte i kraft i begyndelsen af skoleåret. Den medførte, at antallet af undervisningsuger for nogle elever blev halveret. Andre elever skal nu kun have en fjerdedel af de undervisningsuger, de havde før. Målet er at få eleverne hurtigere igennem uddannelserne. I følge TV SYDs oplysninger betyder det, at i alt 10 ud af 54 lærere på de erhvervsmæssige uddannelser på International Business College står til at miste deres job.
  